১৯৯৮ সালে ঘরের বিশ্বকাপে জিনেদিন জিদান, দিদিয়ের দেশমদের হাত ধরে প্রথম চ্যাম্পিয়ন হয়েছিল ফ্রান্স। এবার সেই রথী-মহারথীদের পাশে নিজের নামটা স্বর্ণাক্ষরে লিখে ফেললেন গ্রিজম্যান। গ্রিজম্যান নিজেও মহারথী বটে। ক্লাব ক্যারিয়ারেও নিজেকে নিয়ে গেছেন অনন্য উচ্চতায়। লা লিগার ক্লাব অ্যাটলেটিকো মাদ্রিদের এই ফরওয়ার্ডকে পেতে এমনিতে মুখিয়ে আছে বার্সেলোনার মতো বড় ক্লাবগুলো। বিশ্বকাপের পরে হয়তো কাঁড়ি কাঁড়ি টাকার বস্তা নিয়ে এই ফ্রেঞ্চম্যানকে দলে ভিড়াতে চাইবেন ইউরোপের অন্যান্য নামিদামি ক্লাব। কেননা নিজের অভিষেক বিশ্বকাপেই যে ফ্রান্সকে সবচেয়ে উল্লেখযোগ্য সাফল্য এনে দিয়েছেন গ্রিজম্যান।